Ilginiai

Ilginiai – kaimas Kretingos rajono savivaldybės šiaurės vakarinėje dalyje, 1 km į šiaurę nuo Darbėnų, prie kelio  ir Kretingos–Skuodo geležinkelio.

 Istorija 

1779–1781 m. Palangos seniūnijos inventoriuje minimas Ilginių vienkiemis (obręb Ilgini), įsikūręs Auksūdžio žemės pietvakariniame pakraštyje, Gudiškių ganyklose. Jame nuolatinių gyventojų nebuvo, o žemę 1780 m. iš Darbėnų dvaro nuomojo Auksūdyje gyvenę valstiečiai Martynas Kiesus, Jonas ir Juozapas Lazdauskai.Lietuvos mokslų akademijos Vrublevskių bibliotekos rankraščių skyrius. – F. 11–43. – L. 41, VI žemėlapis

Ilginių (Ilginy) kaimas pažymėtas 1921 m. Vokietijoje išleistame kariniame topografiniame žemėlapyje, parengtame I pasaulinio karo išvakarėse.Karte des westlichen Russland. – H 17. Dorbiany. 1921 Jo žemės rytiniu pakraščiu okupacinė vokiečių valdžia 1915 m. nutiesė geležinkelį Bajorai–Priekulė (Latvija).Julius Kanarskas. Darbėnų apylinkės kaimai. – Švyturys – 1992 liepos 25 1923 m. Ilginiuose buvo 4 sodybos.Lietuvos apgyvendintos vietos. – Kaunas, 1925. – P. 111

Kaime veikia vienas didžiausių Lietuvos pajūrio regione Ilginių žvyro karjeras (27,1 ha), kurį eksploatuoja valstybinė įmonė „Klaipėdos regiono keliai“.

 Gyventojai 

 Šaltiniai 

Kategorija:Kretingos rajono savivaldybės gyvenvietės